उरूज के साहिबों, उस्तादों या गुरुओं से नाक-भों सिकोड़ने वाले ग़ज़़लकार विज्ञानव्रत की दृष्टि में ‘बाल्मीकि और देवेन्द्र शर्मा 'इन्द्र' छन्दशास्त्र के अज्ञानी हैं ,’ तो क्या इस कथन के आधार पर यह मान लिया जाये कि विज्ञान व्रत भी छन्द शास्त्र का ज्ञान नहीं रखते हैं। फिर भी इसमें संदेह नहीं कि उनका स्वतः स्फूर्त अज्ञान उन्हें काव्य के क्षेत्र में लगातार ऊँचाइयाँ प्रदान कर रहा है। उनकी ग़ज़़लों में बिना तर्कशीलता के ही संवेदनशीलता, कल्पनाशीलता का ओज भर रहा है। क्या ग़ज़़ल कहने या लिखने की उनकी सारी तमीज एक विवेकहीनता का परिणाम है?